CELEX: 32015D1128
Language: sk
Date: 2015-07-07 00:00:00
Title: Rozhodnutie Politického a bezpečnostného výboru (SZBP) 2015/1128 zo 7. júla 2015 o vymenovaní vedúceho misie pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2015)

11.7.2015   
            
            
               SK
            
            
               Úradný vestník Európskej únie
            
            
               L 184/16
            
         ROZHODNUTIE POLITICKÉHO A BEZPEČNOSTNÉHO VÝBORU (SZBP) 2015/1128
   zo 7. júla 2015
   o vymenovaní vedúceho misie pomocnej hraničnej misie Európskej únie na hraničnom priechode v Rafahu (PHM EÚ v Rafahu) (EU BAM Rafah/1/2015)
   POLITICKÝ A BEZPEČNOSTNÝ VÝBOR,
   so zreteľom na Zmluvu o Európskej únii, a najmä na jej článok 38 tretí odsek,
   so zreteľom na jednotnú akciu Rady 2005/889/SZBP z 12. decembra 2005 o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (1), a najmä na jej článok 10 ods. 1,
   keďže:
   
               (1)
            
            
               Podľa článku 10 ods. 1 jednotnej akcie 2005/889/SZBP sa Politický a bezpečnostný výbor oprávňuje, aby v súlade s článkom 38 Zmluvy prijímal príslušné rozhodnutia na účely vykonávania politickej kontroly a strategického usmerňovania pomocnej hraničnej misie Európskej únie na hraničnom priechode v Rafahu (PHM EÚ v Rafahu) vrátane rozhodnutia o vymenovaní vedúceho misie.
            
         
               (2)
            
            
               Vysoký predstaviteľ Únie pre zahraničné veci a bezpečnostnú politiku 29. mája 2015 navrhol, aby bola za vedúcu misie PHM EÚ v Rafahu od 1. júla 2015 do 30. júna 2016 vymenovaná pani Natalina CEA.
            
         
               (3)
            
            
               Rozhodnutím Rady (SZBP) 2015/1065 (2) sa predĺžilo trvanie misie PHM EÚ v Rafahu do 30. júna 2016,
            
         PRIJAL TOTO ROZHODNUTIE:
   Článok 1
   Pani Natalina CEA sa týmto vymenúva za vedúcu misie PHM EÚ v Rafahu od 1. júla 2015 do 30. júna 2016.
   Článok 2
   Toto rozhodnutie nadobúda účinnosť dňom jeho prijatia.
   Uplatňuje sa od 1. júla 2015.
   
      V Bruseli 7. júla 2015
      
         
            Za Politický a bezpečnostný výbor
         
         
            predseda
         
         W. STEVENS
      
   
   
      (1)  Ú. v. EÚ L 327, 14.12.2005, s. 28.
   
      (2)  Rozhodnutie Rady (SZBP) 2015/1065 z 2. júla 2015, ktorým sa mení jednotná akcia 2005/889/SZBP o zriadení pomocnej hraničnej misie Európskej únie na hraničnom priechode v Rafahu (PHM EÚ v Rafahu) (Ú. v. EÚ L 174, 3.7.2015, s. 23).